Антон Попов

[мини|250п|десно|Родното село на Антон Попов, [Гега (Петричко)|Гега]]
**Антон Николов Попов** (Попово Маало, с. Игуменец (денес во Гега), Пиринска Македонија,  - , ) — македонски писател, комунист, учесник во илегалниот отпор против фашистичкиот режим во Бугарија. Бил еден од основачите на Македонскиот литературен кружок.

## Потекло
Неговиот прадедо поп Стојан се доселил од Берово. Тој, како соборец на Иљо Малешевски и учесник во Кресненското востание, бил убиен од Турците. Истата судбина го снашла и дедо му Костадин Попстојанов, војвода на чета во Горноџумајското востание, заедно со неговите двајца браќа. Татко му, учителот Никола Попов, зема активно учество во револуционерните борби, и во 1922 г. бил обесен од четниците на ВМРО.

## Живот
лево|мини|172x172пкс|Антон Попов
Основно образование завршил со родното село, потоа продолжил во гимназијата во Самоков. Заради учество во ученички марксистички кружок и ширење на марксистички идеи помеѓу учениците на гимназијата бил исклучен и принуден да го продолжи своето средно образование во Неврокоп, каде и го завршил во 1933 година. Не можејќи поради материјални тешкотии да продолжи на факултет, станал учител во Гега и за кусо време создал интернат за 100 сиромашни деца во селото. Од 1934 година Антон Попов бил член и на Бугарската комунистичка партија (БКП).

[мини|Антон Попов (седнат, десно) со членови на Македонскиот литературен кружок: [Никола Вапцаров, Михаил Сматракалев (седнати), Тодор Јанев, Кирил Николов (исправени), Софија, 1940.]]
Во 1936 година се запишал во Државното високо училиште за финансии и административни науки во Софија, а есента 1937 година станува чиновник во Софиската општина. Во Софија работел и како новинар. Тој е еден од основачите на Македонскиот литературен кружок, формиран во 1938 година. Во тоа време ја напишал статијата „Дали постои македонска нација“, во која дава образложен позитивен одговор.

На почетокот на мај 1941 година е мобилизиран во 25 пешадиски полк на Беломорието. По нападот на нацистичка Германија врз СССР заедно со Никола Вапцаров стануваат членови на Воениот центар при ЦК на БКП, каде пројавил вонредна активност. По апсењето на Вапцаров на 4 март 1942 година, набрзо, на 24 април бил уапсен и Антон Попов. 

## Смрт и егзекуција
Во судскиот процес против ЦК БРП на 22 јули е осуден на смрт и на 23 јули, заедно со Никола Вапцаров и четворица други бугарски комунисти, е стрелан на софиското гарнизонско стрелиште.

Во негова чест, Петричкиот партизански одред, формиран на 24 мај 1944 година, е наречен по него.
Податотека:Verdict in the name of Boris III.jpg|Прва страна од пресудата во име на Цар Борис Трети, против Никола Вапцаров, Антон Попов, Атанас Романов и останати активисти.
Податотека:Verdict against the Macedonian poet Anton Popov.jpg|Пресудата против македонскиот поет Антон Попов. На крајот од обвинението стои и тоа дека Антон бил автор на текст за Гоце Делчев, во кој пишувал за борбата на Македонците за посебна независна држава.


## Цитати
:[мини|294x294пкс|Весникот "Македонско знаме" (од 23 јули 1945) со страница посветена на тројцата Македонциː Антон Попов, [Никола Вапцаров и Атанас Романов. Статијата е напишана од Михаил Сматракалев]]*Автор на статијата е [[Михаил Сматракалев]]**„Беснееја на македонската земја разни господари. Срби, Турци, Грци, Бугари... Тогаш, од македонската нива сите тие береа. До денеска само на еден правото не го признаа. Правото на Македонецот да ја ора својата земја и единствено тој да го бере плодот од својата нива. Стариот господар на таа земја, правото на големиот македонски дух - не беше признат.*
:*Историјата на човештвото е полна со неправди...*
:*...Кој ги инспирира настојувањата да се избрише македонското сознание, македонското име,- да не го признаваат правото на македонскиот народ да биде господар и чувар на својата родна земја?... Кој ги поттикнува нивните свирепи мерки, нивното цврсто решение? Кој ги поддржува и оправдува нивните настојувања-плен на угнетување да бидат нивните славјански браќа?*

(Извор: Антон Попов „Дневник“, Млада Македонија, 1938 г.).''

## Галерија

Податотека:Boyka Vapcarova, Nikola Vapcarov, Anton Popov and Atanas Romanov.jpg|Од лево на десноː Бојка Вапцарова, Никола Вапцаров, Антон Попов и Атанас Романов
Податотека:Nikola Vapcarov and Anton Popov.jpg|Никола Вапцаров и Антон Попов
Податотека:Nikola Vapcarov and Anton Popov 02.jpg|Никола Вапцаров и Антон Попов
Податотека:Nikola Vapcarov and Anton Popov 01.jpg|Антон Попов и Никола Вапцаров
Податотека:Nikola Vapcarov and Anton Popov 03.jpg|Никола Вапцаров и Антон Попов
Податотека:Nikola Vapcarov, Boyka Vapcarova and Anton Popov.jpg|Никола Вапцаров, Бојка Вапцарова и Антон Попов


## Поврзано

* Македонски литературен кружок
* Никола Вапцаров

## Литература
* Антон Попов, „Творби“, Мисла, Скопје, 1993.

## Наводи


## Надворешни врски
* Васил Тоциновски „Антон Попов и Паскал Паскалевски“ 
* Петър Галчин „МАКЕДОНСКИ ЛИТЕРАТУРЕН КРЪЖОК (1938 –1941 г.)“ (бугарски)
* Спомен-куќа на Антон Попов во Гега

Категорија:Родени во 1915 година
Категорија:Починати во 1942 година
Категорија:Македонски литературен кружок
Категорија:Македонски писатели
Категорија:Дејци на БКП
Категорија:Македонски публицисти
Категорија:Луѓе од Игуменец